CELEX: 32020R1667
Language: hu
Date: 2020-11-10 00:00:00
Title: A Bizottság (EU) 2020/1667 végrehajtási rendelete (2020. november 10.) az (EU) 2020/977 végrehajtási rendeletnek az ökológiai termékek termelésének ellenőrzésével kapcsolatos ideiglenes intézkedések alkalmazási időszaka tekintetében történő módosításáról (EGT-vonatkozású szöveg)

2020.11.11.   
               
               
                  HU
               
               
                  Az Európai Unió Hivatalos Lapja
               
               
                  L 377/5
               
            
         A BIZOTTSÁG (EU) 2020/1667 VÉGREHAJTÁSI RENDELETE
         (2020. november 10.)
         az (EU) 2020/977 végrehajtási rendeletnek az ökológiai termékek termelésének ellenőrzésével kapcsolatos ideiglenes intézkedések alkalmazási időszaka tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 28. cikke (6) bekezdésére, 30. cikke (2) bekezdésének harmadik albekezdésére, valamint 38. cikke c), d) és e) pontjára,
         mivel:
         
                     (1)
                  
                  
                     A Covid19-világjárvány, valamint a tagállamokban és harmadik országokban nemzeti intézkedések formájában bevezetett kiterjedt forgalmi korlátozások rendkívüli és példa nélküli kihívást jelentenek a tagállamok és a gazdasági szereplők számára a 834/2007/EK rendeletben, valamint a 889/2008/EK (2) és az 1235/2008/EK bizottsági rendeletben (3) meghatározott ellenőrzések elvégzése tekintetében.
                  
               
                     (2)
                  
                  
                     A Covid19-világjárványal kapcsolatos jelenlegi válság miatti különleges körülmények kezelése érdekében az (EU) 2020/977 bizottsági végrehajtási rendelet (4) lehetővé teszi a tagállamok számára, hogy a 889/2008/EK és az 1235/2008/EK rendelettől eltérő átmeneti intézkedéseket alkalmazzanak az ökológiai termékek termelésének ellenőrzési rendszere, valamint a kereskedelem-ellenőrzési és szakértői rendszerben (TRACES) előírt egyes eljárások tekintetében.
                  
               
                     (3)
                  
                  
                     A tagállamok arról tájékoztatták a Bizottságot, hogy a Covid19-világjárvány nyomán kialakult válság miatt az ökológiai ágazatban alkalmazott ellenőrzési rendszereik működésében 2020. szeptember 30. után is tapasztalhatók lesznek bizonyos súlyos zavarok. E zavarok kezelése érdekében indokolt meghosszabbítani az (EU) 2020/977 végrehajtási rendelet alkalmazási időszakát.
                  
               
                     (4)
                  
                  
                     Az (EU) 2017/625 európai parlamenti és tanácsi rendelet (5) hatálya alá tartozó hatósági ellenőrzések és más hatósági tevékenységek tekintetében az (EU) 2020/466 bizottsági végrehajtási rendelet (6) lehetővé teszi a tagállamok számára, hogy a Covid19-hez kapcsolódó sajátos helyzetben 2021. február 1-jéig átmeneti intézkedéseket alkalmazzanak az emberek, állatok és növények egészségét, valamint az állatjólétet érintő kockázatok megfékezése érdekében. Ezért az (EU) 2020/977 végrehajtási rendeletben előírt eltéréseket szintén és továbbra is alkalmazni kell az említett időpontig. Az (EU) 2020/977 végrehajtási rendelet 1. cikkének (3), (5) és (6) bekezdésében meghatározott, a minták, a további szúrópróbaszerű ellenőrző látogatások és az előre be nem jelentett vizsgálatok és szemlék számára vonatkozó minimális százalékos arányokat azonban éves alapon kell kiszámítani. Ezért ezen eltérések alkalmazásának zárónapját nem kell módosítani.
                  
               
                     (5)
                  
                  
                     Az (EU) 2020/977 végrehajtási rendeletet ezért ennek megfelelően módosítani kell.
                  
               
                     (6)
                  
                  
                     Fontos, hogy az (EU) 2020/977 végrehajtási rendelet e rendelettel kiterjesztett rendelkezéseinek alkalmazását semmi ne zavarja meg. Ezért helyénvaló előírni e rendelet visszamenőleges hatályú, 2020. október 1-jétől történő alkalmazását.
                  
               
                     (7)
                  
                  
                     Az e rendeletben előírt intézkedések összhangban vannak az ökológiai termeléssel foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/977 végrehajtási rendelet a következőképpen módosul:
            
                        1.
                     
                     
                        Az 1. cikk (7) bekezdésében a „2020. szeptember 30-ig” időpont helyébe a „2021. február 1-jéig” időpont lép.
                     
                  
                        2.
                     
                     
                        A 3. cikk a következőképpen módosul:
                        
                                    a)
                                 
                                 
                                    a második és az ötödik bekezdésében a „2020. szeptember 30-ig” időpont helyébe a „2021. február 1-jéig” időpont lép;
                                 
                              
                                    b)
                                 
                                 
                                    a harmadik bekezdésében a „2020. december 31-ig” időpont helyébe a „2021. február 1-jéig” időpont lép.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
            Ezt a rendeletet 2020. október 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 189., 2007.7.20., 1. o.
         
         
            (2)  A Bizottság 889/2008/EK rendelete (2008. szeptember 5.) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.).
         
            (3)  A Bizottság 1235/2008/EK rendelete (2008. december 8.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).
         
            (4)  A Bizottság (EU) 2020/977 végrehajtási rendelete (2020. július 7.) a 889/2008/EK és az 1235/2008/EK rendelettől a Covid19-világjárvány miatti, az ökológiai termékek termelésének ellenőrzése tekintetében való eltérésről (HL L 217., 2020.7.8., 1. o.).
         
            (5)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).
         
            (6)  A Bizottság (EU) 2020/466 végrehajtási rendelete (2020. március 30.) a koronavírus-betegség (COVID-19) következtében a tagállamok ellenőrzési rendszereinek működésében tapasztalt súlyos zavarok fellépése során az emberek, állatok és növények egészségét, valamint az állatjólétet érintő kockázatok megfékezésére bevezetendő átmeneti intézkedésekről (HL L 98., 2020.3.31., 30. o.).